**Pe infuzia grefei**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...pentru scris,nu este nevoie să tragi cuvântul de păr - la vedere, de dragul lui - vine singur- de vine!... să fii cu lumina - la zi, mai mult noaptea, să faci economie la sânge:

- să vezi departe! - e aproape o artă, un pod pentru ochii luați de ape, la deal;

- prin ceață se merge și se vede mai bine - te înfunzi repede;

- te-au părăsit și picioarele - asta e bine - te-ai ridicat mai mult,decât agățatul de Jiul, cu capul de pod,arcuit

- unic dealtfel;

- vei reveni cu fructele coapte, sub vestă - prin promontoriile intraductibilei fapte,pe infuzia grefei...

- senzorialități, pe toate planurile - arșiță expansivă cu mari spații, spații de înseriate imagini,cu litere îngroșate - în titluri de carte și spectre - spectre flancate, idei primordiale,acerbe, infuzii ce savurează fragmentalitatea micimii - cu remanenți,ce te-au depășit în intenții,pe culoarele cărților;

- banderolă a retractării obsedante a frunzei,zicea el,zețarul - ocupat cu bara de coduri,cu nume;

- și câte difuncții de litere,ștrangulate de soare, în germene și dejucate sub forceps;

mai pune și câteva orgolii la fiert,tabloul să fie complet cu chipuri - în aerul supraîncărcat pe contigența imaginii, de neclintit a cuprinsului...

- ai... - și a arătat degetul mare și arătătorul,frecându-le unul de altul... ce-o însemna!?

- publici!?

- săracul de tine,intrusul - cum râzi în fața cuvintelor tale,fără rezervă,aluzii,fără iluzii sau parolă secretă; -

- totul a devenit într-o clipă - o amânare perpetuă - recif, ce covârșește necunoscutul din noi...

- altfel spus:

- arde dorul de tine! alianță de litere pe buturuga predestinată,sub securea de gâturi întinse!...